Eddy Newman
Edward “Eddy” Newman (an haife shi a ranar 14 ga watan Mayu 1953) tsohon ɗan siyasan Biritaniya ne, wanda ya yi aiki a matsayin ɗan Majalisan Tarayyar Turai (MEP).

Newman ya yi aiki da ofishin  tura saqonni sannan ya yi aikin injiniyan wutan lantarki. Ya kuma zama mai fafutuka a cikin Jam'iyyar Labour, kuma an zabe shi a Majalisar Birnin Manchester a 1979. A zaben Majalisar Turai na 1984, an zabe shi don wakiltar Greater Manchester Central.  Ya kasance memba na Rukunin Kamfen na sashin hagu. 

Newman ya kasance kansila na Woodhouse Park a Majalisar Birnin Manchester tun 2002 kuma shine Shugaban Hukumar Rukunin Gidajen Jama'a na Wythenshawe. kuma ya kasance magajin garin Manchester a tsakanin 2017-18. Matar Newman Sheila (an haife ta a shekara ta 1955/56) ita ma yar majalisa ce a cikin birni, mai wakiltar gundumar Chorlton.

Manazarta 

Rayayyun mutane